ddrg/super_eurlex huggingface dataset:
SKRIFTLIG FORESPØRGSEL E-2171/02

af Paulo Casaca (PSE) til Kommissionen

(18. juli 2002)

Om: Skærpet konkurrencesituation for Azorernes landbrugsproduktion som følge af Poseima-forordningen

I henhold til bilag II til forordning (EF) nr. 1453/2001(1) har den autonome region Madeira ret til toldfrit at indføre en lang række fødevarer med oprindelse i tredjelande, herunder

produkter, der også produceres på Azorerne som f.eks. sukker, mælk og kød, for så vidt som disse produkter med nogle få undtagelser som omhandlet i samme forordnings artikel 3, stk. 5, ikke genudføres.

I sidstnævnte bestemmelse hedder det, at forbuddet gælder dog ikke for samhandelen mellem Azorerne og Madeira.

Som følge heraf udbydes der på Azorerne produkter til ekstremt lave priser, som er indført via den autonome region Madeira i henhold til ovennævnte bestemmelse. Vil Kommissionen på den baggrund oplyse, om det var dens mål med ændringen af artikel 3, stk. 5, i Poseima-forordningen?

Finder Kommissionen det i benægtende fald ikke nødvendigt at præcisere formålet med ændringen og via gennemførelsesbestemmelser, som den har beføjelse til at vedtage, hindre illoyal konkurrence til skade for Azorernes landbrugsprodukter?

Mener Kommissionen ikke, at anvendelsen af Poseima-programmet til at stille den autonome region Azorerne ringere, end det ville have været tilfældet ved en direkte anvendelse af de almindelige traktatbestemmelser, er i strid med ånd og bogstav i EF-traktatens artikel 299, stk. 2?

(1) EFT L 198 af 21.7.2001, s. 26.

Supplerende svarafgivet på Kommissionens vegne af Franz. Fischler

(15. oktober 2002)

I henhold til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima)(1) er samhandelen mellem Azorerne og Madeira ifølge den særlige forsyningsordning (SFO), der blev indført ved førnævnte forordning, ikke omfattet af forbuddet mod videreforsendelse og genudførsel af produkter, som disse to regioner forsyner sig med.

Rådet har indført ovennævnte bestemmelse efter anmodning fra de portugisiske myndigheder(2) med det formål at tillade samhandel med de produkter, som er omfattet af SFO, mellem regionerne Azorerne og Madeira.

Ifølge de oplysninger, som Kommissionen har modtaget, er der kun videreforsendt begrænsede mængder af produkter, som er omfattet af SFO, herunder 50 tons hvidt sukker, fra Madeira til Azorerne i juni 2002.

Kommissionen følger nøje udviklingen i disse nye handelsstrømme og vil, hvis det viser sig nødvendigt, vedtage de foranstaltninger, som er nødvendige for at sikre opfyldelsen af Rådets krav og beskyttelsen af den lokale produktion i regioner med beliggenhed i den yderste periferi i henhold til EU-traktatens artikel 299, afsnit 2, og forordning (EF) nr. 1453/2001.

(1) **EFT L 198 af 21. juli 2001.

(2) Kommissionens forslag til forordningstekst (EFT C 96 E af 27.3.2001) indeholder ikke den pågældende bestemmelse.
SKRIFTLIG FORESPØRGSEL E-3836/02

af Anna Terrón i Cusí (PSE) til Kommissionen

(9. januar 2003)

Om: Gennemførelsen af bevillinger i Cataluña i perioden 2000-2002

Kan Kommissionen oplyse, i hvor høj grad såvel forpligtelses- som betalingsbevillingerne er blevet gennemført i Cataluña i regnskabsårene 2000, 2001 og 2002 for henholdsvis strukturfondene, Samhørighedsfonden og fællesskabsinitiativerne?

Svar afgivet på Kommissionens vegne af Michel Barnier

(25. februar 2003)

Det ærede medlem finder i efterfølgende tabel en oversigt over gennemførelsen af forpligtelses- og betalingsbevillingerne i Catalonien, udtrykt i mio. EUR, for regnskabsårene 2000, 2001 og 2002 fra strukturfondene (herunder EU-initiativerne og Samhørighedsfonden).

>TABELPOSITION>

Med hensyn til de tværregionale programmer og initiativer samt de projekter, der medfinansieres af Samhørighedsfonden, og som blev godkendt i perioden 1994-1999, har Kommissionen ingen regionale oplysninger.
SKRIFTLIG FORESPØRGSEL E-3901/02

af Lennart Sacrédeus (PPE-DE) til Rådet

(14. januar 2003)

Om: EU, FN's narkotikakonference i Wien i april 2003 og støtte til forældres opfostring af børn

I april 2003 gennemføres der i Wien en grundig revision af FN's narkotikapolitik, som bygger på FN-konventionerne om narkotika fra 1961, 1971 og 1988.

Vil EU fortsat gå ind for en restriktiv narkotikapolitik og for, at FN-konventionerne bevares og dermed ikke sættes ud af kraft eller svækkes.

Er Rådet rede til at fastholde det vigtige princip at give forældrene grundlæggende støtte til i opfostringen af deres børn at sikre, at disse ikke bliver narkomaner, hvilket indebærer, at lovgivningen (og dermed samfundet) sammen med FN-konventionerne fortsat skal kriminalisere og tage afstand fra narkotikabrug?

Svar

(8. maj 2003)

Rådets organer er begyndt at forberede Den Europæiske Unions holdning med henblik på den nævnte konference. Indtil videre har man ikke drøftet en eventuel ændring af FN-konventionerne. Den Europæiske Unions holdning vil blive udformet i overensstemmelse med EU's narkotikahandlingsplan, der blev vedtaget i juni 2000. I handlingsplanens punkt 5.2 hedder det, at det internationale samarbejde skal udvikles på grundlag af de principper, der blev vedtaget på De Forenede Nationers Generalforsamling i juni 1998. I andet afsnit af den politiske erklæring, der blev vedtaget ved samme lejlighed, blev det fastslået, at det er nødvendigt at tiltræde de tre internationale konventioner.

I midtvejsevalueringen af handlingsplanen gives der udtryk for, at de nationale narkotikapolitikker bør kunne afspejle forskellige strategier til tackling af narkotikaproblemerne, med afspejling af nationale forskelle med hensyn til problemer, kultur, ressourcer osv.

Hvad angår støtte til forældres opfostring af børn opfordres medlemsstaterne i punkt 3.1 i EU's narkotikahandlingsplan 2000-2004 til at lade forebyggelse af misbrug af lovlig såvel som ulovlig narkotika i skoler indgå i undervisningen og til at udarbejde programmer til støtte for forældre.
SKRIFTLIG FORESPØRGSEL P-2751/02

af Michael Cashman (PSE) til Kommissionen

(24. september 2002)

Om: Rejsechecks

Er Kommissionen klar over, at selv om rejsechecks bliver promoveret som en sikker og fornuftig måde at medbringe sine penge på rejsen, så er dette ikke tilfældet i alle lande, f.eks. ikke i Tyskland og på Mallorca, hvor der har været eksempler på, at man i butikker og forretninger ikke ville tage imod dem, idet man påstod aldrig at have set sådan nogen før? Er Kommissionen desuden klar over, at nogle udenlandske banker tager en kommission på 18-20 % i forbindelse med rejsechecks?

Kan Kommissionen oplyse, hvilken lovgivning og hvilke regler der i øjeblikket findes til beskyttelse mod en sådan adfærd fra butikkers og bankers side, og som også retter sig mod andre, som f.eks. posthuse, der opfordrer folk til at bruge rejsechecks til trods for denne adfærd? Kan Kommissionen bekræfte, at den vil undersøge denne sag, og kan Kommissionen oplyse, om den har til hensigt at træffe foranstaltninger på dette område?

Svar afgivet på Kommissionens vegne af Frederik Bolkestein

(16. oktober 2002)

Rejsechecks er et privat betalingsmiddel udstedt af et finansieringsinstitut, og som repræsenterer en bestemt sum penge. De kan anvendes til indkøb i forretninger, på hoteller etc. eller veksles til kontanter i en bank eller på et særligt vekselkontor.

Rejsechecks er ikke et lovligt betalingsmiddel. Det betyder, at intet pengeinstitut er forpligtet til at acceptere rejsechecks. Hvis et pengeinstitut gør det, kan det selv bestemme størrelsen af sit gebyr.

Der findes ingen særlige fællesskabsbestemmelser om checks eller rejsechecks, og Kommissionen har ikke til hensigt at gribe ind på området.

De problemer, der gøres opmærksom på, kan løses ved hjælp af generelle retlige instrumenter. Med hensyn til udstedernes reklamer kan de analyseres i lyset af forskrifterne om vildledende reklame(1). Problemerne med gebyrets størrelse henhører under national lov om offentliggørelse af priserne for tjenesteydelser.

(1) Rådets direktiv 84/450/EF af 10.9.1984 om indbyrdes tilnærmelse af medlemsstaternes love og administrative bestemmelser om vildledende reklame, EFT L 250 af 19.9.1984.
SKRIFTLIG FORESPØRGSEL E-3052/02

af Bart Staes (Verts/ALE) til Kommissionen

(24. oktober 2002)

Om: Gennemførelse af en kontrakt om vandrensningsanlæg i Sanski Most (Bosnien)

Den 23. november 2000 blev arbejdet på et vandrensningsanlæg i Sanski Most (Bosnien) stoppet. Projektet blev gennemført med støtte fra Kommissionen, repræsenteret ved dennes kontor i Sarajevo. Den anden part i kontrakten var Purac AB Company fra Sverige, i Sarajevo repræsenteret ved WTE Company Sarajevo. Underentreprenøren på arbejdet var Elektrometal Cazin.

Arbejdet blev stoppet af Purac AB/WTE. Derefter blev Elektrometal kontaktet af hr. Magowan fra firmaet Carlo Lotti & Associati med en anmodning om at fortsætte arbejdet. I første omgang skulle Elektrometal sørge for vedligeholdelsesarbejder på byggepladsen. Virksomheden stod for dette i hvert fald indtil den 2. august 2001.

Arbejdet blev ikke fortsat, selv om Elektrometal hele tiden har erklæret sig rede til det. I en lang række skrivelser til forskellige personer og instanser ikke mindst til Purac AB hævder Elektrometal at have et tilgodehavende på næsten 147 000 euro, eksklusive renter og kompensation for arbejdets afbrydelse. Der er gode grunde til at tro, at dette beløb endnu ikke er udbetalt til rette vedkommende.

Kan Kommissionen oplyse, hvordan det går med denne sag, samt hvilke foranstaltninger den har truffet eller vil træffe i forbindelse med dette projekt for at sikre, at alle kontraktparters rettigheder og/eller pligter opfyldes?

Svar afgivet på Kommissionens vegne af Christopher Patten

(3. december 2002)

I overensstemmelse med principperne om loyal konkurrence og gennemsigtighed var det resterende arbejde med vandrensningsanlægget i Sanski Most genstand for en udbudsprocedure. Kommissionen kunne derfor ikke acceptere det af Elektrometal afgivne bud om at genoptage arbejdet.

Virksomheden Elektrometal, der var underentreprenør til PURAC/WTE, har flere gange underrettet Kommissionens delegation om deres udestående fordringer mod PURAC/WTE. Eftersom dette vedrører et aftaleforhold mellem Elektrometal og Purac, kan Europa-Kommissionen ikke gribe ind i tvisten mellem to private virksomheder.
SKRIFTLIG FORESPØRGSEL E-2727/02

af Gerhard Schmid (PSE) til Kommissionen

(30. september 2002)

Om: Grænsekontrol

Kommissionen har som svar på forespørgerens skriftlige forespørgsel E-1887/02(1) af 2. juli 2002 i forlængelse af drøftelsen af Kommissionens meddelelse(2) På vej mod en integreret forvaltning af de ydre grænser for medlemslandene af Den Europæiske Union oplyst, at den desværre ikke kan besvare spørgsmålene, da den ikke er i besiddelse af konkrete oplysninger herom, idet dette område henhører under de kompetente myndigheder i medlemsstaterne.

Hvorfor foreslår Kommissionen oprettelse af europæiske grænsekontrolenheder, hvis den ikke er bekendt med den nuværende situation?

(1) EFT C 28 E af 6.2.2003, s. 148.

(2) KOM(2002) 233.

Svar afgivet på Kommissionens vegne af Antonio Vitorino

(29. november 2002)

På mødet den 14. og 15. december 2001 havde Det Europæiske Råd i Laeken anmodet Rådet og Kommissionen om at fastlægge mekanismerne for et samarbejde mellem de tjenester, der er ansvarlige for kontrollen ved de ydre grænser, samt at undersøge mulighederne for oprettelse af en mekanisme eller fælles grænsekontrolenheder .

For at imødekomme Det Europæiske Råds forventninger vedtog Kommissionen sin meddelelse På vej mod en integreret forvaltning af de ydre grænser for medlemslandene af Den Europæiske Union(1), hvori der foreslås mulige principper for en fælles politik med henblik på udvikling af strukturerede rammer for operative aktiviteter og varige retningslinjer. Kommissionens forslag bygger på de oplysninger og erfaringer, der er beskrevet i anden del af ovennævnte meddelelse på basis af de seneste års praksis.

Opdelingen af udgifterne mellem medlemsstaterne i forbindelse med en europæisk grænsekontrolenhed optræder som en kernekomponent i den foreslåede fælles politik, men dette ønskværdige mål skal ses i sammenhæng med de øvrige komponenter i meddelelsen. Selv om Kommissionen på sigt går ind for oprettelse af en europæisk grænsekontrolenhed, fremgår det dog klart af meddelelsen, at Kommissionen til sin tid vil vurdere denne strukturs retlige og institutionelle karakter.

(1) KOM(2002) 233 endelig udg.
SKRIFTLIG FORESPØRGSEL E-1917/02

af Ilda Figueiredo (GUE/NGL) til Kommissionen

(3. juli 2002)

Om: Forsinket udbetaling af fællesskabsstøtten til bananproduktion på Madeira

Bananproducenterne på Madeira i Portugal klager over de store forsinkelser i udbetalingen af fællesskabsstøtten, som giver dem alvorlige problemer, navnlig hvad angår opnåelsen af produktionsfaktorerne.

Kan Kommissionen oplyse, om udbetalingen af den pågældende fællesskabsstøtte til bananproducentorganisationerne på Madeira virkelig er forsinket, og hvis ja, kan den angive årsagerne hertil?

Svar afgivet på Kommissionens vegne af Franz Fischler

(31. juli 2002)

Kommissionen oplyser det ærede medlem om, at den årlige beregning af udligningsstøtte til EF's bananproducenter omfatter en langvarig procedure til indsamling og detaljeret kontrol med data for priser og markedsførte mængder i hver enkelt producentmedlemsstat. Disse forskellige opgaver kræver administrative tidsfrister, som vanskeligt lader sig afkorte, fremfor alt hvis det primære formål er at skaffe korrekte og tilforladelige data. Så snart disse data er modtaget og efter en sidste kontrol, vedtager Kommissionen straks via forvaltningskomitéens procedurer de bestemmelser, hvori udligningsstøttebeløbet fastsættes. De nationale administrationer er herefter forpligtet til at udbetale støtten til producenterne inden for en rimelig tidsfrist, som er fastsat i bestemmelserne.

Med hensyn til fastsættelsen af støtten for høståret 2001 er de sidste oplysninger fra medlemsstaterne modtaget i Kommissionen den 6. maj 2002.

Den forordning, hvori støtten er fastsat, er offentliggjort i De Europæiske Fællesskabers Tidende den 1. juni 2002(1). I henhold til disse bestemmelser er de nationale administrationer forpligtet til at udbetale restbeløbet senest 4. august 2002.

Kommissionen ønsker ligeledes at gøre opmærksom på, at EF-producenterne kan få forskud på udligningsstøtten.

Denne forskudsordning er i øvrigt blevet ændret ved forordning (EF) nr. 471/2001(2). I henhold hertil kan der udbetales et sjette forskud for bananer, der markedsføres i november og december måned, idet der tages hensyn til producenternes likviditetsvanskeligheder, mens de afventer udbetalingen af restbeløbet.

(1) Kommissionens forordning (EF) nr. 932/2002 af 31. maj 2002 om fastsættelse af udligningsstøtten for bananer, der blev produceret og markedsført i EF i 2001, fristen for betaling af resten af denne støtte og det faste forskud for 2002, EFT L 144 af 1.6.2002.

(2) Kommissionens forordning (EF) nr. 471/2001 af 8. marts 2001 om ændring af forordning (EØF) nr. 1858/93 om gennemførelsesbestemmelser til Rådets forordning (EØF) nr. 404/93 for så vidt angår reglerne om støtte til udligningen af indkomsttab i forbindelse med markedsføring af bananer, EFT L 67 af 9.3.2001.
SKRIFTLIG FORESPØRGSEL E-3688/02

af Fernando Fernández Martín (PPE-DE) til Kommissionen

(19. december 2002)

Om: São Tomé og Príncipe

Kan Kommissionen oplyse, hvilke projekter i São Tomé og Príncipe der er finansieret over EU's budget i 2000?

Kan Kommissionen oplyse om størrelsen af den samlede bistand til dette land inden for alle områder i 2000?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3441/02

af Marco Cappato (NI) til Kommissionen

(2. december 2002)

Om: Udveksling af personoplysninger mellem Europol og USA

Da Europa-Parlamentets Delegation for Forbindelserne med De Forenede Stater var på besøg i USA, bekræftede de ansvarlige for Europol-kontoret i Washington, at Europol allerede ved forskellige lejligheder havde udvekslet personoplysninger med de amerikanske myndigheder. Disse oplysninger udveksles kun i tilfælde, hvor der er fare for menneskers liv under Europol-direktørens ansvar og styrelsesrådets kontrol.

Kan Kommissionen give detaljerede oplysninger om disse transaktioner samt meddele, hvilket retsgrundlag der er for at foretage dem? Hvor mange tilfælde er der tale om, hvor mange personer er berørt (af hvilken nationalitet), og hvilke data er der tale om? Hvilke begrundelser af ekstraordinær og afgørende betydning er der fremført i de forskellige tilfælde? Af hvilken grund sker der ikke ifølge udsagn fra de ansvarlige for Europol i USA nogen udveksling af data i den modsatte retning fra de amerikanske myndigheder til Europol?

Svar afgivet på Kommissionens vegne af António Vitorino

(17. januar 2003)

I artikel 2, stk. 1, i Rådets retsakt af 12. marts 1999 om fastsættelse af regler for Europols videregivelse af personoplysninger til tredjelande og eksterne organisationer(1) bestemmes det, at personoplysninger kan videregives til et tredjeland på de betingelser, der er fastsat i Europol-konventionens artikel 18(2), forudsat at der består en aftale mellem Europol og det pågældende tredjeland.

Består der ikke en sådan aftale, kan personoplysninger videregives i undtagelsestilfælde, når Europols direktør anser det for strengt nødvendigt at videregive oplysningerne for at beskytte medlemsstaternes væsentlige interesser eller for at afværge en overhængende fare for en forbrydelse.

Rådets retsakt forpligter også Europols direktør til snarest muligt at underrette Europols Styrelsesråd og Den Fælles Kontrolinstans om enhver beslutning om at videregive personoplysninger i henhold til undtagelsesklausulen.

Efter terrorangrebet den 11. september 2001 i USA besluttede Europols direktør den 28. september 2001 at anvende undtagelsesklausulen og underrettede Styrelsesrådet og Den Fælles Kontrolinstans herom. Videregivelsen af oplysninger var begrænset til oplysninger med forbindelse til efterforskningen af terrorhandlingerne den 11. september 2001 og dertil knyttede forbrydelser og aktiviteter vedrørende pengehvidvaskning. Begrundelsen for den beslutning var, at oplysninger, som Europol lå inde med, kunne være af afgørende betydning for de kompetente myndigheder i USA.

Kommissionen deltager ikke i Europols operationelle arbejde og har intet kendskab til enkelthederne i forbindelse med denne videregivelse af oplysninger eller til, om USA har givet oplysninger til Europol.

(1) EFT C 88 af 30.3.1999.

(2) EFT C 316 af 27.11.1995.
SKRIFTLIG FORESPØRGSEL E-3698/02

af Fernando Fernández Martín (PPE-DE) til Kommissionen

(19. december 2002)

Om: Tanzania

Kan Kommissionen oplyse, hvilke projekter i Tanzania der er finansieret over EU's budget i 2000?

Kan Kommissionen oplyse om størrelsen af den samlede bistand til dette land inden for alle områder i 2000?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3705/02

af Fernando Fernández Martín (PPE-DE) til Kommissionen

(19. december 2002)

Om: Sudan

Kan Kommissionen i forbindelse med Sudan angive en liste over projekter, der er blevet godkendt til finansiering over EU-budgettet i år 2001, og oplyse det samlede investeringbeløb for 2001?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.